《渔家傲 口浦澄霞》
元代·沈禧

浩渺湖边三万顷。无风帖帖平如镜。更好晚晴霞弄影。天宇净。望空一抹胭脂凝。紫锦红绡空茜靓。纡蓝□碧祥光莹。余晕飘摇斜复正。堪唱咏。落霞孤鹜遥相并。

作者简介：沈禧[元]（约公元一三五四年前后在世），字廷锡，吴兴人。生卒年及生平均不详，约元惠宗至正中前后在世。工词善曲，有竹窗词一卷，（今存强村丛书中）散曲八套；亦单行，名曰竹窗乐府。